“กรมสรรพากร” เดินหน้าจัดระเบียบ “โทเคนดิจิทัล” ก่อนลุยเก็บ “ภาษี”
“กรมสรรพากร” เตรียมจัดระเบียบเหรียญโทเคน ดิจิทัล ก่อนวางแผนเก็บภาษีตามประเภทสินทรัพย์
“กรมสรรพากร” เตรียมจัดระเบียบเหรียญโทเคน ดิจิทัล ก่อนวางแผนเก็บภาษีตามประเภทสินทรัพย์
13 ธ.ค. 2565

นายลวรณ แสงสนิท อธิบดีกรมสรรพากร เปิดเผยว่า สรรพากรเตรียมจัดประเภทของสินทรัพย์ดิจิทัล โทเคน สำหรับใช้วางแผนการจัดเก็บภาษีได้อย่างเหมาะสม และไม่กระทบต่อการพัฒนาสินทรัพย์ดิจิทัลในภาพรวม เช่น โทเคนบางประเภท อาจไม่จำเป็นต้องเสียภาษีมูลค่าเพิ่ม เนื่องจากจัดอยู่ในประเภทสินทรัพย์ที่ไม่ต้องเสียภาษีมูลค่าเพิ่ม เป็นต้น เพราะใน พ.ร.บ.สินทรัพย์ดิจิทัลถือเป็นเรื่องใหม่ของไทย ซึ่งแม้โทเคนทุกเหรียญจะมีความเหมือนกัน แต่ความจริงแล้วเหรียญโทเคน มีหน้าที่หลายอย่าง เช่น เป็นลักษณะ อินเวสท์เมนท์ โทเคน หรือเป็น ยูทิลิตี โทเคน ดังนั้น โทเคนจึงไม่ได้มีแบบเดียว
อย่างไรก็ตาม กรมสรรพากรจะออกหลักเกณฑ์ในการแยกประเภทของโทเคน โดยขึ้นอยู่กับว่าเหรียญโทเคน ประเภทนั้น จัดเข้าอยู่ในประเภทสินทรัพย์ใด เช่น หากเหรียญโทเคน มีการเทรดเหมือนหุ้น ก็จะเก็บภาษีเหมือนเป็นหุ้น หรือจัดเป็นประเภทหุ้นกู้ก็จะจัดเก็บภาษีในฐานะหุ้นกู้
โดย ปัจจุบันกรมสรรพพากรมีความเข้าใจในเหรียญโทเคน แต่ละประเภทมากพอสมควร อาจมีบางโทเคน เช่น ยูทิลิตี โทเคน ที่อาจยังไม่มีความเข้าใจที่ชัดเจนว่าทำหน้าที่อะไร เนื่องจากสามารถทำหน้าที่ได้หลายอย่าง